《将行寒昭亭祠喜雨》
宋代·梅尧臣

未生潭上云，空望山中雨。
湛湛陈桂樽，坎坎奏鼍鼓。
萧萧灵风来，蹲蹲祝郎舞。
莫言春作迟，但念寒滩阻。
何当发泉源，绿水浸沙渚。
不与农者期，自将舟人语。
定作榜歌行，暮投丹湖浦。
瞻祠草树失，认岭烟霞吐。
平吞东南吴，远带西北楚。
川泽见坡陁，龙蛇蹙鳞膂。
人经兴寤叹，事往成前古，
考碑何验今，涂马立空庑。
余知骨相贫，岂敢望冥许。
愿乘溪流深，滂沛随彻俎。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。